Tai – mes

„Tai – mes“ () – amerikiečių šeimyninis televizijos serialas, pasakojantis apie Pearsonų šeimos istoriją. Serialo autorius Danas Fogelmanas. Pirmojo sezono išankstinė premjera įvyko 2016 m. rugsėjo 20 d. per NBC.

NBC, sulaukusi gerų atsiliepimų, 2017 m. sausio 18 d. pratęsė serialą dar dviem, papildomais, sezonais po 18 serijų. Antrojo sezono premjera įvyko 2017 m. rugsėjo 26 d. Trečiasis sezonas buvo išleistas beveik po metų. 2019 m. gegužės 12 d. NBC atnaujino serialą dar trims sezonams. Penktojo sezono premjera įvyko 2020 m. spalio 27 d. Šeštasis ir paskutinis sezonas buvo patvirtintas 2021-ųjų gegužę.

Pagrindinės „Tai – mes“ filmavimo vietos: Los Andželas, Niujorkas ir Pitsbergas.

Apžvalga 
1980 m. Džekas ir Rebeka susilaukia trynukų: Kevino, Keitės ir Kailo, tačiau trečiasis (Kailas) – neišgyveno. Tuo pačiu metu į ligoninę atvežamas afroamerikietis naujagimis, kurį jo biologinis tėvas, Williamas Hillas, paliko miesto gaisrinėje. Tikėdami likimu, Džekas ir Rebeka, kurie yra baltaodžiai, įsivaikina šį berniuką ir pavadina jį Rendalu. Taip atsiranda „Didysis Trejetas". Netektis, nutukimas, rasizmas, patyčios, meilė, džiaugsmas, įvaikinimas ir identitetas, tai tik kelios temos, kurias paliečia šis serialas.

Serialo siužete persipinę dabartis (2016–2021) ir visi Pearsonų šeimos praeities prisiminimai, todėl serialo tuos pačius veikėjus vaidino vis kiti skirtingo amžiaus aktoriai.

Dabartyje Keitė, Rendalas ir Kevinas ieško gilesnės gyvenimo prasmės. Būdamas sėkmingu verslininku ir tėvu, Rendalas ieško informacijos apie savo biologinius tėvus. Keitė, kovodama su nutukimu, randa meilę ir bando atrasti pasitikėjimą savimi. Kevinas pradeda dirbti aktoriumi populiarioje TV laidoje, tačiau jaučiasi nelaimingas ir ieško kas padarytų gyvenimą prasmingesniu.

Aktoriai ir veikėjai 

 Milo Ventimiglia vaidina Džeką Pearsoną: Rebekos pirmasis vyras, Keitės ir Kevino biologinis tėvas, Rendalo įtėvis.

 Mendė Moore (Mandy Moore) vaidina Rebeką Pearson: Jacko žmona, Keitės ir Kevino biologinė mama, Rendalo įmotė, močiutė Rendalo vaikams.

 Sterlingas K. Brounas (Sterling K. Brown) vaidina Rendalą Pearsoną: Jacko ir Rebekos įvaikintas sūnus, Kevino ir Keitės netikras brolis.
 Lūnis Čavis (Lonnie Chavis) vaidina Rendalą jaunystėje (tarp 9–12 metų).
 Nilas Fitčas (Niles Fitch) vaidina Rendalą paauglystėje (tarp 16–18 metų).
 Krisė Metz (Chrissy Metz) vaidina Keitę Pearson: Jacko ir Rebekos dukra, Kevino biologinė sesė, teta Rendalo vaikams, Tobio žmona.
 Makenzė Hancisak (Mackenzie Hancsicsak) vaidina Keitę jaunystėje (tarp 9–12 metų).
 Hana Zeilė (Hannah Zeile) vaidina Keitę paauglystėje (tarp 16–18 metų).
 Justinas Hartlėjus (Justin Hartley) vaidina Keviną Pearsoną: Jacko ir Rebekos sūnus, Keitės biologinis brolis, dėdė Rendalo vaikams.
 Kazas Womakas (Kaz Womack) vaidina Keviną kūdikystėje.
 Parkeris Beitsas (Parker Bates) vaidina Keviną jaunystėje (tarp 9–12 metų).
 Loganas Šroyeris (Logan Shroyer) vaidina Keviną paauglystėje (tarp 16–18 metų).
 Jonas Huertas (Jon Huertas) vaidina Miguelį Rivą: Džeko Pearsono geriausias draugas ir Rebekos antrasis vyras.
 Suzan Keleči Watson (Susan Kelechi Watson) vaidina Betę Pearson: Rendalo žmona ir Rendalo vaikų motina.
 Krisas Sullivanas (Chris Sullivan) vaidina Tobį Deimoną: Keitės Pearson vyras.
 Erisa Baker (Eris Baker) vaidina Tesę Pearson: Rendalo ir Betės vyresnioji dukra.
 Feitė Herman (Faithe Herman) vaidina Anę Pearson: Rendalo ir Betės jauniausioji dukra.

Sezonai ir serijos

Šaltiniai 

JAV televizijos serialai
Dramos (serialai)